Document ID: 31996L0044

Direktiva Komisije 96/44/ES
z dne 1. julija 1996
ki prilagaja Direktivo Sveta 70/220/EGS o približevanju zakonodaje držav članic o ukrepih proti onesnaževanju zraka z emisijami iz motornih vozil tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/220/EGS z dne 20. marca 1970 o približevanju zakonodaje držav članic o ukrepih proti onesnaževanju zraka s plini iz motornih vozil [1], nazadnje spremenjena z Direktivo 94/12/ES [2], in zlasti člena 5,
ker je Direktiva Sveta 70/220/EGS ena od posamičnih direktiv za postopek EGS-homologacije, ki je bil uveden z Direktivo Sveta 70/156/EGS [3], nazadnje spremenjena z Direktivo Komisije 95/54/ES [4]; ker se določbe Direktive 70/156/EGS, ki se nanašajo na sisteme, sestavne dele in samostojne tehnične enote vozil, uporabljajo tudi za to direktivo;
ker Direktiva 70/220/EGS določa zahteve za preskušanje emisij motornih vozil, na katera se nanaša, ker se na podlagi pridobljenih izkušenj in stopnje razvitosti laboratorijske tehnologije zdi primerno te zahteve ustrezno prilagoditi;
ker je ravno tako primerno uskladiti preskusne pogoje Direktive 70/220/EGS s preskusnimi pogoji Direktive Sveta 80/1268/EGS z dne 16. decembra 1980 o približevanju zakonodaje držav članic o emisijah ogljikovega dioksida in porabi goriva motornih vozil [5], nazadnje spremenjena z Direktivo Komisije 93/116/ES [6], zlasti glede razmerja med referenčno maso vozila in enakovredno vztrajnostjo, ki jo je treba uporabiti;
ker bi ta direktiva morala uskladiti določbe o uporabi enakovredne vztrajnosti iz Direktive 70/220/EGS z določbami Direktive 80/1268/EGS ter besedilo opisnega lista in certifikata o homologaciji v Direktivi 70/220/EGS z besedilom v Direktivi 70/156/EGS;
ker se te spremembe nanašajo samo na upravne določbe in postopke merjenja emisij, ki so vključeni v navedeni direktivi; ker so zato obstoječe homologacije po tej direktivi še naprej veljavne in ni treba prepovedati registracije, prodaje in začetka uporabe novih vozil, na katera se nanašajo te homologacije;
ker so ukrepi, določeni v tej direktivi, skladni z mnenjem Odbora za prilagajanje tehničnemu napredku, ki je bil ustanovljenim z Direktivo 70/156/EGS,
SPREJELA NASLEDNJO DIREKTIVO:
Člen 1
Priloge k Direktivi 70/220/EGS se spremenijo skladno s Prilogo k tej direktivi.
Člen 2
Države članice od 1. januarja 1997 ne smejo več podeljevati:
- EGS-homologacije na podlagi člena 4(1) Direktive 70/156/EGS ali
- nacionalne homologacije, razen ob sklicevanju na določbe člena 8(2) Direktive 70/156/EGS,
če nov tip vozila zaradi razlogov, ki se nanašajo na onesnaževanje zraka z emisijami, ni skladen z določbami Direktive 70/220/EGS.
Ta direktiva ne razveljavlja homologacij, ki so bile podeljene na podlagi Direktive 70/220/EGS, niti ne preprečuje razširitve takih homologacij pod pogoji direktive, na podlagi katere so bile prvotno podeljene.
Člen 3
1. Države članice sprejmejo zakone in druge predpise, potrebne za uskladitev s to direktivo, do 31. decembra 1996. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati dvajseti dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 1. julija 1996

Labels: 7
8
15
20